

**PÁLYÁZATI KIÍRÁS**

**az I. számú fogorvosi körzet betöltésére**

Nagykanizsa Megyei Jogú Város Önkormányzata pályázatot hirdet a területi ellátási kötelezettséggel működő I. számú vegyes fogorvosi körzet betöltésére, az egészségügyi alapellátásról szóló 2015. évi CXXIII. törvény szerint, figyelemmel a háziorvosi, házi gyermekorvosi és fogorvosi tevékenységről szóló 4/2000. (II.25.) EüM rendelet szabályaira.

**A körzet lakosságszáma:** 5.426 fő (2018. január 1-jei állapot)

**A fogászati rendelő címe**: 8800 Nagykanizsa, Szent Imre u. 1.

**Ellátandó települések száma:** Nagykanizsa város településrésze + iskolafogászati feladatokaz egészségügyi alapellátások körzeteinek megállapításáról szóló 56/2013. (XII.30.) önkormányzati rendeletben meghatározottak szerint

**Pályázati feltételek**:

* vállalkozás keretében történő működtetés
* a háziorvosi, házi gyermekorvosi és fogorvosi tevékenységről szóló 4/2000.(II.25.) EüM rendelet szerinti képesítés
* az önálló orvosi tevékenységről szóló 2000. évi II. törvény végrehajtásáról szóló 313/2011. (XII.23.) kormányrendeletben előírt feltételek megléte
* az egészségügyi szolgáltatás gyakorlásának általános feltételeiről, valamint a működési engedélyezési eljárásról szóló 96/2003.(VII.15.) kormányrendeletben előírt feltételek megléte
* büntetlen előélet
* cselekvőképesség
* egészségügyi alkalmasság
* érvényes működési nyilvántartás és Magyar Orvosi Kamarai tagság

**A pályázat részeként benyújtandó iratok, igazolások**:

* fényképes szakmai önéletrajz
* iskolai végzettséget, szakirányú képzettséget igazoló dokumentumok másolata
* három hónapnál nem régebbi hatósági erkölcsi bizonyítvány, amely igazolja a büntetlen előéletet és azt, hogy a pályázó nem áll foglalkozástól eltiltás hatálya alatt
* Magyar Orvosi Kamara tagsági igazolvány másolata
* érvényes működési nyilvántartás (ÁEEK Emberi Erőforrás Fejlesztési Főigazgatóság) igazolása
* egészségügyi alkalmasságot igazoló okirat másolata
* egyéni egészségügyi vállalkozó esetén a vállalkozói igazolvány, gazdasági társaság esetén a cégbírósági bejegyzést igazoló okirat másolata
* a pályázó nyilatkozata arról, hogy a pályázati anyagban foglalt személyes adatainak a pályázati eljárással összefüggő kezeléséhez hozzájárul
* pályázó nyilatkozata arról, hogy pályázati anyagát az elbírálásban részt vevők megismerhetik, abba betekinthetnek
* pályázó nyilatkozatát arról, hogy pályázati anyagát a Közgyűlés nyílt, vagy zárt ülésen tárgyalhatja.

**A pályázat benyújtásának határideje**: folyamatos

**A pályázat benyújtásának módja**:

* Postai úton, a pályázatnak az Egészségügyi Alapellátási Intézmény címére történő megküldésével (8800 Nagykanizsa, Petőfi u. 5.).
* Személyesen: Stimeczné Dr. György Bernadette intézményvezető részére, Zala megye, 8800 Nagykanizsa, Petőfi u. 5.
* A borítékon kérjük feltüntetni: „Fogorvosi pályázat”

**A pályázat elbírálásának módja, rendje:**

Elbírálás a pályázat benyújtását követő közgyűlésen történik. A kiíró fenntartja magának azt a jogot, hogy a pályázati eljárást érvénytelenné nyilvánítsa.

**A betöltés jogcíme:** az Önkormányzat a praxis működtetési jogát térítésmentesen adja át

**A feladat ellátás kezdete:** a feladat-ellátási szerződés megkötését követően, az egészségügyi tevékenység folytatására vonatkozó működési engedély, a praxisengedély alapján a NEAK-al megkötött finanszírozási szerződés hatálybalépését követően azonnal.

**A pályázati kiírás további közzétételének helye:**

* Kanizsa Lokálpatrióta Hetilap
* Nagykanizsa Város honlapja
* oali.aeek.hu honlapon

**Egyéb információk**:

* Eredményes pályázat esetén az önkormányzat határozatlan időre szóló feladat-ellátási szerződést köt, melyben a felek a működés feltételeit rögzítik.
* A fogorvosi alapellátás keretében tartozó feladatok finanszírozása az egészségügyi szolgáltatások Egészségbiztosítási Alapból történő finanszírozásának részletes szabályairól szóló 43/1999. (III.3.) Korm. rendelet alapján, az egészségügyi szolgáltatónak a Nemzeti Egészségbiztosítási Alapkezelő területileg illetékes szervével kötött finanszírozási szerződés alapján történik.
* A rendelő térítésmentes használatát az önkormányzat biztosítja, szükség esetén önkormányzati bérlakás is biztosított.
* A pályázati kiírással kapcsolatos további információ Stimeczné Dr. György Bernadette intézményvezető nyújt a 20/268-3271-es telefonszámon.